Partito Liberale Italiano (1943–1994)

''For partiet med samme navn som ble etablert i 2004, se Partito Liberale Italiano (2004). 

Partito Liberale Italiano (det «italienske liberale parti», PLI) var et italiensk liberalt parti som eksisterte mellom  1943 og 1994.

Historie

Tidlige år 
Partiet ble grunnlagt i 1943 av Benedetto Croce, en framtredende intellektuell og parlamentariker, hvis internasjonale anerkjennelse førte til at han kunne fortsette å være en fri mann under fascismen, tross at han var en anti-fascist. Flere grupperinger hadde tidligere benyttet betegnelsen “liberal”, men hadde aldri tidligere organisert seg som noe formelt parti. 

I løpet av etterkrigstiden utviklet partiet seg gradvis til høyre i økonomiske spørsmål, og var her mer liberalistisk enn Democrazia Cristiana (DC). Etter et skifte av partileder i 1976, gikk partiet igjen mot det politiske sentrum.

Korrupsjonsskandalene med konsekvenser 
Ved avsløringene av omfattende korrupsjon, opplevde flere av regjeringspartiene en rask tilbakegang i oppslutning. I de første månedene unnslapp PLI søkelyset, men etter hvert ble også dette partiet offer for avsløringene. 

Partiet ble oppløst i 1994 som en følge av korrupsjonsskandalene og det var minst seks utbrytergrupper:  
Unione di Centro (UdC), ledet av Alfredo Biondi, Raffaele Costa og Enrico Nan, partiet var nært alliert med Forza Italia, som det ble en del av i 1998;
Partito Liberale (PL), ledet av Stefano De Luca, Ernesto Caccavale og Luigi Calligaris, også dette partiet var nært alliert med Forza Italia, men i motsetning til UdC var dette partiets medlemmer medlemmer av Forza Italia fra begynnelsen (men når UdC sluttet seg til Forza Italia, begynte PL å distansere seg fra sistnevnte, da det etter deres mening hadde blitt for kristeligdemokratisk;
en gruppe ledet av Antonio Martino, Giancarlo Galan og Paolo Romani sluttet seg umiddelbart til Forza Italia, som de anså som et liberalt masseparti;
Destra Liberale Italiana (DLI), ledet av Gabriele Pagliuzzi og Giuseppe Basini, sluttet seg til Alleanza Nazionale;
Federazione dei Liberali Italiani (FdL), ledet av Raffaello Morelli og Valerio Zanone, sluttet seg først til Patto Segni, for deretter å slutte seg til sentrum-venstre, som en del av Unione Democratica);
Sinistra Liberale (SL) ledet av Gianfranco Passalacqua, som representerte partiets venstrefløy og som til slutt ble en del av Democratici di Sinistra i 2006. 

Tidligere politiske partier i Italia
Liberale partier
Politiske partier etablert i 1943
Politiske partier nedlagt i 1994
1943 i Italia
1994 i Italia